Til adressaterne på vedlagte høringsliste

# Høring – forslag om ændring af ligningslovens - ægtefællerabat for multimediebeskatningen.

Der vedlægges et udkast til lovforslag om ændring af ligningsloven (Ægtefællerabat for multimediebeskatningen). Udover forslaget vedlægges resumé og høringsliste.

Lovforslaget er en del af aftale om finansloven for 2011 mellem Regeringen (Vestre og Det Konservative Folkeparti), Dansk Folkeparti og Kristendemokraterne, og et af initiativerne, som bidrager til at styrke væksten i Danmark.

Det foreslås således at give en rabat til ægtefæller, som tager højde for, at multimediebeskatningen kan overstige værdien af fri telefon, computer og internetforbindelse for ægtepar, hvor begge er omfattet af multimediebeskatningen.

Konkret udformes skatterabatten således, at det skattepligtige multimediebeløb reduceres med 25 pct. for begge ægtefæller, når begge ægtefæller beskattes. Det svarer til en halvering af skattebetalingen for den ene ægtefælle i forhold til de nugældende regler. Det er en betingelse for at opnå nedsættelse, at ægtefællernes samlede skattepligtige værdi af multimedier udgør 4.000 kr.

Der anmodes om eventuelle bemærkninger til lovforslaget sendes til person@skat.dk senest **fredag den 19. november 2010, kl. 16.00.**

Eventuelle spørgsmål kan rettes til chefkonsulent Annemette Ottosen, Tlf. 33 92 44 67, e-mail annemette.ottosen@skat.dk.

Med venlig hilsen

Annemette Ottosen